
ROMÂNIA
JUDEȚUL CĂLĂRAȘI

PRIMĂRIA COMUNEI BELCIUGATELE
Comuna Belciugatele, județul Călărași, cod fiscal 3966419, cod poștal -917010, Str. Prof. Vasile Voinescu nr.307, tel/fax 0242643125, primariabelciugatele@gmail.com
Nr.1875 /05.03.2026
                                                         RAPORT DE SPECIALITATE
Privind utilizarea excedentului bugetar al anilor precedenți pentru acoperirea temporară a golurilor de casă provenite din decalajele între veniturile și cheltuielile secțiunii de dezvoltare,in anul 2026
             În conformitate cu prevederile art. 58 alin.(1) lit.b) din Legea nr.273/2006 privind finanțele publice locale, cu modificările și completările ulterioare, excedentul anual al bugetului local rezultat la încheierea exerciţiului bugetar 2025 se reportează în exerciţiul financiar următor și se poate utiliza în exercițiul financiar 2026 în baza hotărârii autorităţii deliberative, pentru acoperirea temporară a golurilor de casă provenite din decalajele între veniturile şi cheltuielile secţiunilor de funcţionare şi dezvoltare în anul curent.
Având în vedere situația actuală în care nu există un buget aprobat si necesitatea asigurării fondurilor pentru obiectivele de investiții aflate în derulare:

- „CONSTRUIRE CENTRALA ELECTRICA FOTOVOLTAICA COMUNA BELCIUGATELE, JUDETUL CALARASI”, este necesară suma de 1208 lei (taxe ISC), pentru finanțarea secțiunii de dezvoltare în anul 2026;
- „MODERNIZARE DRUMURI”, este necesară suma de 24.881 lei (servicii de consultanta), pentru finanțarea secțiunii de dezvoltare în anul 2026;

- „GARD CAMIN MARIUTA”, este necesară suma de 1.815 lei (servicii de dirigentie de santier), pentru finanțarea secțiunii de dezvoltare în anul 2026.

          Prin urmare, este necesară și oportună, până la aprobarea bugetului local al Comunei Belciugatele pe anul 2026, utilizarea temporară a sumei de 27.904 lei din excedentul bugetar al anilor precedenți, pentru acoperirea temporară a golurilor de casă provenite din decalajele între veniturile și cheltuielile secțiunii de dezvoltare în anul curent.
Faţă de cele de mai sus, vă rugăm să aprobaţi proiectul de hotărâre privind utilizarea excedentului bugetar al anilor precedenți, pentru acoperirea temporară a golurilor de casă, provenite din decalajele între veniturile şi cheltuielile secțiunii de dezvoltare, în anul 2026.

